PATVIRTINTA

 Vilniaus rajono savivaldybės

 administracijos direktorės

 2022 m. kovo 30 d.

įsakymu Nr. A27(1)-875

 Priedas Nr. 14

**Vilniaus rajono savivaldybės administracijos Paberžės seniūnijos**

**2022 m. veiklos planas**

1. **Vilniaus rajono savivaldybės administracijos Paberžės seniūnijos aplinka.**
	1. Seniūnijos plotas, miestelių, kaimų trumpa charakteristika.

Paberžės seniūnija, kurios centras yra Paberžės kaimas, yra nutolusi 30 km nuo Lietuvos sostinės Vilniaus. Ji yra šiaurės vakarų Vilniaus rajono dalyje. Seniūnija ribojasi su kaimyninėmis Maišiagalos, Nemenčinės, Riešės, Sužionių seniūnijomis, bei Širvintų ir Molėtų rajonais. Teritorija užima 20900 ha žemės plotą, tame tarpe 66,80 % žemės ūkio naudmenų, 8,02 % miškų, 25,18 % vandens telkinių ir kitos paskirties žemės, yra 13 ežerų.

Seniūnijoje yra 127 kaimų, iš jų didesni Paberžės k. - 488 gyventojų, Lygialaukio k. 387, Glitiškių k. - 476, Anavilio k. - 543, Visalaukės I k. - 294 gyventojų.

* 1. Seniūnijos gyventojai (einamųjų metų sausio 1 d. duomenimis).

Seniūnijoje gyvena 3449 gyventojų, deklaravusių gyvenamąją vietą Paberžės seniūnijos teritorijoje. 27 gyventojų įtraukti į GVNA apskaitą.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 1757 |
| Pensinio amžiaus | 1204 |
| Vienišų asmenų | 13 |
| Vienišų nusenusių | 13 |
| Daugiau nei 75 m. amžiaus | 392 |
| Suaugusiųjų neįgaliųjų | 64 |
| Vaikų su negalia iki 18 m. | 8 |
| Darbingo amžiaus neįgaliųjų | 98 |
| Socialinę atskirtį patiriančios šeimos | 19 |

* 1. Seniūnijos seniūnaitijos, bendruomenės, bendrijos (skaičius, pagrindinė informacija).

Paberžės seniūnaitijos:

|  |  |  |
| --- | --- | --- |
| Eil Nr. | Seniūnaitijos pavadinimas | Adresas |
| 1 | Lygialaukio(Lygialaukio k.,Akmenos k., Maseliškių k., Vilniaus r.)Seniūnaitė Ana Purikovienė | Lygialaukio k., Vilniaus r. |
| 2 | Anavilio(Anavilio k., Vilniaus r.)Seniūnaitė Jekaterina Janovič | Anavilio k., Vilniaus r. |
| 3 | Paberžės(Paberžės k., Vilniaus r.)Seniūnaitė Jelena Gaidelienė. | Paberžės k., Vilniaus r. |
| 4 | Glitiškių(Glitiškių k., Vilniaus r.)Seniūnaitė Katažina Šukevičienė. | Glitiškių k., Vilniaus r. |
| 5 | VisalaukėsVisalaukės I k., Pociūnų k., Ličiūnų k., Adomaičių k., Šriubiškių k., Vilniaus r.Seniūnaitė Beata Čeken. | Visalaukės I k., Vilniaus r. |

Seniūnijos teritorijoje Šepečių k. yra sodų bendrijos: Sodyba, Užuovėja, Klevas, Girija, Zunda. Seniūnijoje veikia „Paberžės Santara“ bendruomenė, Paberžės-Glitiškių apylinkės bendruomenė, Visalaukės bendruomenė.

* 1. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijos teritorijoje yra 2 gimnazijos; Paberžės Šv. S. Kostkos (189 mokinių), mokymas vyksta lenkų kalba ir „Verdenės“ (226 mokinių), mokymas vyksta lietuvių kalba. Glitiškių kaime veikia Glitiškių darželis (30 vaikų), lietuvių ir lenkų grupės. Anavilio kaime yra Glitiškių vaikų darželio Anavilio ikimokyklinio ugdymo skyrius (26 vaikai) lietuvių ir lenkų grupės. Visalaukės kaime yra Paberžės Šv. St. Kostkos gimnazijos skyrius Visalaukės mokykla- daugiafunkcinis centras (13 mokinių), mokymas vyksta lenkų kalba.

Eitminiškių gimnazijos Visalaukės pradinio ugdymo skyrius (5 mokiniai), ugdomoji kalba – lietuvių.

* 1. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Paberžės kaime yra paštas, Glitiškių ir Visalaukės kaimuose gyventojus aptarnauja Vilniaus 1-asis kilnojamasis paštas. Seniūnijos teritoriją aptarnauja Vilniaus rajono policijos komisariatas. Paberžės kaime yra Paberžės gaisrinė.

Veikia Nemenčinės daugiafunkcinio kultūros centro Glitiškių skyrius. Bibliotekos paslaugas teikia Vilniaus rajono savivaldybės Centrinės bibliotekos struktūriniai padaliniai, kurie yra Glitiškių, Paberžės, Visalaukės kaimuose. Visose bibliotekose yra nuolatinė prieiga prie interneto. Sveikatos paslaugas Paberžės k. teikia VšĮ Vilniaus rajono centrinės poliklinikos Paberžės ambulatorija, Visalaukės medicinos punktas. Lygialaukio kaime veikia Paberžės socialines globos namai. Juose gyvena 33 gyventojai.

Seniūnijos teritorijoje yra Paberžės Švč. Jėzaus Širdies katalikų bažnyčia, Masališkių sentikių religinė bendruomenė - Akmenos cerkvė, bei Žemaitėlių sentikių Šv. Mykolo cerkvė.

Seniūnijos teritorijoje yra: Glitiškių, Anavilio, Perūnų, Vyžulionių, Šriubiškių, Kazimieravos bei Kaušiadalos dvarai, Valstybės saugomas gamtos paminklas Glitiškių ąžuolas, Alionių telmologinis (pelkių) draustinis, Verdeikų geomorfologinis draustinis.

|  |  |  |
| --- | --- | --- |
| Eil.Nr. | Kaimo turizmo sodyba | Adresas |
| 1. | Dvaro sodyba „Provansalis“ | Babriškių k., Vilniaus r. |
| 2. | Sodyba „RANČA“ | Ličiūnų k. 9, Vilniaus r. |
| 3. | Sodyba „Padvaisko Dvaras“ | Sodų g. 11, Glitiškių k., Vilniaus r. |
| 4. | Vilniaus kempingas | Ličiūnų k.16,Vilniaus r. |
| 5. | Santakos sodyba | Santakos k.,Vilniaus r. |
| 6. | Skliausčių laisvalaikio centras | Skliausčiai 1A,Vilniaus r. |
| 7. | Adomo sodyba | Sidabrių k., Vilniaus r. |
| 8. | YKD Kempingas „Žemė“ | Sidabrių k. 2A,Vilniaus r. |

* 1. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Yra suformuoti žemės sklypai visuomenės poreikiams skirtos teritorijos paplūdimiams įrengti prie Širvio ežero, Akmenos tvenkinio, Musios ežero, Vyžulionių ežero, Kazimieravo ežero, Kaušiadalos tvenkinio ir Vilniškių ežero.

Turgavietei skirtas 0,355 ha žemės sklypas Paberžės k., žemės sklypas suformuotas ir įregistruotas. Aikštelėje įrengta asfaltbetonio danga. Seniūnija išduoda leidimus prekiauti ir vykdoma prekyba viešoje vietoje. Per 2021 metus išduota 133 leidimų prekiauti.

Seniūnijos teritorijoje yra 16 kapinių, jų plotas apie 7,5 ha. Paberžės, Maseliškių, Žemaitėlių, Pociūnų, Visalaukės yra veikiančios. 2021 metais šiose kapinėse palaidoti 90 žmonių palaikai.

* 1. Seniūnijos teritorijoje esančios įmonės (veiklos pobūdis, darbuotojų sk.).

|  |  |  |  |
| --- | --- | --- | --- |
| 1 | UAB „Padvaiskas ir ko“, 248 darbuotojai | Čiužinių, kušečių, tachtų, lovų gamyba | Lauko g. 10Glitiškių k., Vilniaus r. |
| 2 | UAB „Vilneda“(filialas) | Autobusų remontas | Glitiškių k., Vilniaus r |
| 3 | UAB „Foršta“ | Gaminiai iš plastmasės | Anavilio k., Vilniaus r. |
| 4 | UAB „Medintos prekyba“ | Medienos apdirbimas | Anavilio k., Vilniaus r. |
| 5 | UAB „Norvilas“ | Veiklos sritis-miškininkystė | Paberžės k.,Vilniaus r. |
| 6 | UAB Šluinskio transportas  | Variklinių transporto priemonių techninė priežiūra ir remontas | Paberžės k.,Vilniaus r. |
| 7 | UAB „Volmira“ | Statybos technika, įranga, nuoma, transporto paslaugos | Glitiškių k., Vilniaus r |
| 8 | UAB „Slavrena“ | Transporto paslaugos | Glitiškių k., Vilniaus r |
| 9 | UAB “Autoplaza”(filialas) | Vairavimo mokykla | Vilniaus g. 22, Paberžės k., Vilniaus r. |
| 10 | UAB „Rojasa“ | Elektros instaliacijos darbai darbaiEnergetika  | Visalaukės I k., Vilniaus r. |
| 11 | UAB „EM Statyba“ | Statybos darbai | Paberžės k., Vilniaus r. |
| 12 | UAB „Visi kaminai“ | Kaminų, įdėklų gamyba, įrengimas | Visalaukės I k., Vilniaus r. |
| 13 | UAB „Pikabilas“(filialas) | Medienos gaminiai, mediena ir medžiagos | Šriubiškių k.,  Vilniaus r. |
| 14 | UAB „Admodum“„filialas“ | Biuro baldų gamyba“ | Lygialaukio k.,Vilniaus r. |
| 15 | UAB „Harvuda“ | Baldų gamyba | Bitininkų g. 16, Anavilio k., Vilniaus r. |
| 16 | UAB „Punuta“ | Maisto gamyba | Saulės g. 2A,Anavilio k. |
| 17 | UAB „Paberžės vaistinė“ | Prekyba vaistais | Paberžės k., Vilniaus r. |

Seniūnijos gyventojai dirba seniūnijos teritorijoje veikiančiose įmonėse, įstaigose, dalis dirba Vilniaus rajono ir miesto įmonėse. Seniūnijos teritorijoje yra 115 veikiančių ūkininkų. Ūkininkai augina gyvulius, sėja grūdines kultūras, sodina bulves ir daržoves. Seniūnijos teritorijoje veikia 7 parduotuvės. Didžiausios tai „Norfos mažmena“ ir „Aibė“. Parduotuvėse prekiaujama maisto, pramoninėmis bei ūkio prekėmis.

1. **Vilniaus rajono savivaldybės administracijos Paberžės seniūnijos vidinė struktūra, valdomi ištekliai.**

 2.1. Paberžės seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Paberžės seniūnija siekia: teikti gyventojams nepertraukiamą viešųjų paslaugų teikimą, padeda bedarbiams grįžti į darbo rinką, kuria saugią ir švarią gyvenamąją aplinką, skatina kultūros, sporto ir turizmo vystymąsi, mažina seniūnijos gyventojų socialinę atskirtį.

 2.2. Seniūnijos vidinė struktūra (darbuotojų skaičius, pareigos).

Seniūnas, mentorius, vyriausiasis raštvedys, specialistas, vyresnysis finansininkas, vyresnysis žemės ūkio specialistas, vyresnysis specialistas, inspektorius, kapinių prižiūrėtojas 1,5 pareigybės, elektrikas, kiemsargis, valytojas 0,5 pareigybės. Iš viso darbo apmokėjimui seniūnijos darbuotojams 2022 metais planuojama 246,1 tūkst. eurų.

 2.3. Seniūnijos turtas apskaitomas seniūnijos balanse, lėšos.

Seniūnijos turtas apskaitomas seniūnijos balanse, materialinis turtas sudaro 1449534 eurų. Seniūnijos balanse yra neprivatizuotų butų, pasirašyta 55 gyvenamųjų patalpų nuomos sutartys ir 5 socialinio būsto nuomos sutartys. Dėl negyvenamųjų patalpų seniūnijoje pasirašytos 4 nuomos ir 2 panaudos sutartys.

 2.4. Viešųjų darbų programa (lėšos, įdarbinta žmonių, veikla).

Užimtumo didinimo programai planuojama skirti 16000,00 eurų. Dirbantis pagal užimtumo programą darbininkai renka šiukšles, šienauja, valo sniegą, atlieka kitus teritorijų tvarkymo darbus. Per 2022 metų šešis mėnesius planuojama įdarbinti 6 darbininkus.

1. **Vilniaus rajono savivaldybės administracijos Paberžės seniūnijos misija, vizija.**

* 1. Seniūnijos misija.

Įvertinti kaimo privalumus ir trūkumus, kokybiškai vykdyti seniūnijai deleguotas funkcijas, išsiaiškinti gyvenamųjų vietovių bendruomenių poreikius, rūpintis jų įgyvendinimu.

* 1. Seniūnijos vizija.

Užtikrinta savivaldos plėtra, sveika, saugi ir patogi gyvenamoji aplinka seniūnijos bendruomenės nariams. Gyvenimo kokybės augimas, turimas bei planuojamas gauti finansinių, materialinių ir darbo išteklių efektyvus panaudojimas numatytiems tikslams pasiekti. Saugi, patogi ir patraukli aplinka gyventi bei vystyti verslus, amatus, žemės ūkį.

* 1. Einamųjų metų seniūnijos metinio veiklos plano tikslai.
* Užtikrinti, kad Paberžės seniūnijos teritorijoje būtų įgyvendinami Lietuvos Respublikos įstatymai, vykdomi Lietuvos Respublikos vyriausybės nutarimai.
* Kontroliuoti, kaip vykdomi sanitarijos, higienos bei gamtos apsaugos reikalavimai.
* Dalyvauti įgyvendinant civilinės saugos reikalavimus.
* Tinkamai naudoti, saugoti, prižiūrėti ir valdyti savivaldybei priklausantį turtą.
* Rinkti ir nustatyta tvarka teikti savivaldybės administracijai įvarus duomenys dėl socialinės paramos, apie mokyklinio amžiaus vaikus.
* Dalyvauti rengiant ir įgyvendinant vaiko teisių apsaugos ir vaiko teisių pažeidimų prevencijos gerinimo priemones.
1. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Paberžės seniūnijos 2022 m. planuojamų vietinės reikšmės kelių (gatvių) remonto tiesimo, rekonstrukcijos bei jų priežiūros darbų planas aptartas ir patvirtintas.

1. Kaušiadala-Čekonys, VL0358, asfaltbetonio dangos įrengimas (nauja danga) 300 m.
2. Genių g., Visalaukės I k., VL7534, asfaltbetonio dangos remontas (ištisinis asfaltavimas ant esamos asfaltbetonio dangos) 100 m.
3. Adomaičių k., VL0396, žvyro-skaldos pagrindo (dangos) įrengimas 650 m.
4. Varniškių k., VL0391, žvyro-skaldos pagrindo (dangos) įrengimas 500 m.
5. Liepų al., Glitiškių k., šaligatvio, pėsčiųjų tako įrengimas, atnaujinimas 740 m.

 4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Skirtas lėšas planuojama panaudoti veiklai skirtai narių (gyventojų) sutelktumui ir tarpusavio pasitikėjimui stiprinti, organizuojant vaikų ir jaunimo laisvalaikio užimtumą (renginių, stovyklų ir kitų prasmingo vaikų bei jaunimo laisvalaikio užimtumo veiklų organizavimas, skatinantis asmeninių ir socialinių gebėjimų ugdymą), bendruomenės narių kultūrinei ir švietėjiškai veiklai skatinti.

 4.3. Iš savivaldybės biudžeto skirtos lėšos įsiskolinimams dengti.

Iš savivaldybės biudžeto skirta 2300 eurų įsiskolinimams dengti.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |
|  |
|  |
| **Susisiekimo ir gatvių apšvietimo infrastruktūros gerinimo programa(03)** |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviestos seniūnijos gatves tamsiu paros metu Paberžės k.:Vilniaus g., Tolimoji g., Sodų g., Mokyklos g., Lauko g., Tulpių g., Klevo g., Vilties g., Bažnyčios g., Smėlio g., Darbininkų g.Anavilio k. : Saulės g., Kaštonų g., Žiedo g., Bitininkų g., Tuopų g., Kumetyno g., Pakalnės g., Aušros g.Glitiškių k.: Liepų al., Malūnų g., Sodų g., Gėlos g., Šilo g., Ąžuolyno g. Visalaukės k. ; Saulėtiekio g., Šviesos g., Jaunimo g. Kaušiadalos k., Kazimieravo k., Paberžinės k.Gatvių apšvietimo tinklų aptarnavimas, elektros energijos pirkimas.0,4 kv. kabelio linijos įrengimas, LED šviestuvų ant metalinių atramų įrengimas Glitiškių k., Šriubiškių k. | 70,0100,0 |  |  | 70,0100,0 |  | 70,0100,0 |  |  |
| **Valdymo programa (04)** |  |
| 04 | 01 | **Užtikrinti sklandų savivaldybės darbą** |  |
| 04 | 01 | 01 | **Sudaryti sąlygas Savivaldybės funkcijų vykdymui** |  |
| 04 | 01 | 01 | 04 | Seniūnijų darbo organizavimas | Seniūnijos vidaus administravimas, priskirtų funkcijų vykdymas. | 211,4 |  | 3,6 | 215,0 |  | 215,0 |  |  |
| 04 | 01 | 01 | 04 | Seniūnijų darbo organizavimas, žemės ūkio funkcijoms vykdyti | Žemės ūkio valdų atnaujinimas, gyventojų ir ūkininkų konsultavimas pagal kaimo plėtros programas, paraiškų išmokoms gauti priėmimas. | 19,2 |  |  | 19,2 |  | 19,2 |  |  |
| **Saugios ir švarios gyvenamosios aplinkos kūrimo programa (05)** |  |
| 05 | 01 | **Užtikrinti gyventojams nepertraukiamą komunalinių paslaugų teikimą** |  |
| 05 | 01 | 02 | **Palaikyti rajone švarią aplinką** |  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Kiekvieną mėnesį tvarkomos ir išvežamos atliekos iš Paberžės, Maseliškių, Žemaitėlių kapinių. Reguliariai organizuojami atliekų tvarkymo darbai prie Paberžės seniūnijos pastato, prie savivaldybės nekilnojamojo turo objektų. Visuomenės poreikiams skirtų teritorijų tvarkymas . | 8,0 |  |  | 8,0 |  | 8,0 |  |  |
| 05 | 01 | 02 | 06 | Viešųjų erdvių (kapinių, poilsio zonų) tvarkymas seniūnijoje,kelių ir gatvių priežiūra seniūnijoje | Seniūnijų priklausančių žvyrkelių lyginimas greideriu, sniego valymas esant poreikiui; gruntinių kelių žvyravimas; nupjauti avariniai medžiai seniūnijos teritorijoje;sutvarkytos kapinės ir viešoji seniūnijos teritorija |  247,7 |  |  | 247,7 |  | 247,7 |  |  |
| 05 | 03 | 01 | 01 | Investicinis projektas | Šilumos siurblio įrengimas seniūnijos administraciniame pastate | 60,0 |  |  | 60,0 |  | 60,0 |  |  |
| **Socialinės atskirties mažinimo programa (08)** |  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |  |
| 08 | 01 | 01 | **Teikti socialinę paramą** |  |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Pinigine ir nepinigine formomis teikiama parama nepasiturintiems gyventojams, įstatymo nustatyta tvarka: socialinė pašalpa, vienkartinė pašalpa soc. pažeistiems asmenims, pagalbos pinigai | 19,5 |  |  | 19,5 |  | 19,5 |  |  |
| 08 | 01 | 04 | **Padėti bedarbiams grįžti į darbo rinką** |  |
| 08 | 01 | 04 | 01 | Užimtumo didinimo programos vykdymas | Teritorijos tvarkymas ir gražinimas. Bedarbių skaičiaus mažinimas | 11,0 |  |  | 11,0 |  | 11,0 |  |  |

 Seniūnė Agata Puncevičienė

 Vyresn. finansininkė Violeta Jurevič